Oversector 72

—Lord Cados hódító útjai során

## **Elhelyezkedése**

Eredeti nevén "Fizinis Ruozas", avagy "külső szektor". Ezt a nevet a helyi lakosok adták neki többezer évvel ezelőtt. A név eredete bár tisztázatlan, az tudható a szektorról, hogy kiterjedése állandóan változott a galaktikus nagyhatalmaktól függően.

A 72-es Oversector a J3-as körzetben található Xerton Nine planétáról kivezető hiperútvonal végén található. Az Oversector otthonául szolgáló I3-as körzet lényegében felderítetlen területnek számít, nem sokan tudnak a Magvilágokban a létezéséről sem. Ellentétben az Ismeretlen Régókkal, itt nem találhatóak még meg a furcsak gravitációs anomáliák, illetve egyéb tényezők, melyek gátolnák az értelmes élet kialakulását, illetve megtelepedését. Bár a Magvilágokban ismeretlen és távoli területnek számít, valójában évezredek óta lakott és ismert a közeli körzetek lakosai közt.

A galaktikus kormányzatok számára főleg nyersanyagai, illetve hiperútvonalai miatt válhatott érdekessé, ugyanis innen rendkívül egyszerű az Ismeretlen Régiók peremének megközelítése.

## **Kialakulás, korai történet**

A szektor több naprendszert is magába foglal, ezek többsége viszont meglehetősen közel van egymáshoz, így ebből az összességből alakították ki a szektor határait. A feljegyzések szerint napkitörések sorozata az, amely a bolygókat jelenlegi pályájukra terelte, azonban erre vonatkozóan még nem indultak mélyreható kutatások.

A szektor bolygói többnyire őslakossággal nem rendelkeztek, leszámítva az Eladust, a Nicas Primeot és a Xiost. A bolygó lakosai különböző nyelveket beszéltek, többnyire nem ismertek űrutazási technológiát. Többnyire kisebb településekben éltek és háborúba csak saját magukkal bocsátkoztak.

Többezer év ilyesféle életmód után érkezett meg Lord Cados és flottája, hogy uralma alá hajtsa a helyi lakosságot. Megérkezése után kezdődött el a nagyfokú kolonizáció, elkezdtek épületeket emelni és a helyi lakosoknak is megtanították a Galaktikus Közöst. A Régi Köztársaság nem nézte jó szemmel a renegát Sith terjeszkedéseit, emiatt több támadást indítottak a szektor bolygói ellen, azonban mindegyik elbukott.

A legenda szerint Lord Cados harcosai letelepedtek a bolygókon, így a későbbi generációk felmenőiknek tekintették, a sith lord halála után több bolygón is kialakult vallásos imádata.

## **Nagy Cadosi Háború**

BBY 3900 körül, a Jedi Polgárhábú végén a teljes szektor újra harcba bocsátkozott, a Régi Köztársaság szerette volna felügyelete alá helyezni a szektort, ugyanis számukra sebezhető ponton volt megtalálható a körzet.

A Köztársaság lassú de biztos taktikájának részeként a Czerka vállalat felvásárolta a helyi bányákat, és nagy nyomást gyakoroltak a telepesekre. Ezt talán legjobban Ad'cant érezte meg, a többi bolygót nem tudták ennyire jól iparilag hatásuk alá vonni. A taktika második lépéseként hozzáláttak a szektor kivéreztetéséhez, remélve hogy majd a lakosok az egyre jobban befolyását vesztő sith helytartók ellen fordulnak. Nem így történt. Mikor a munkások megelégelték a vállalati elnyomást, összefogtak, fellázadtak a függetlenségükért.

Követeléseik közt szerepelt a Sith Birodalom kivonulása és a köztársasági Czerka vállalat által gyakorolt nyomás megszűnése. A Sith helytartók azonban úgy döntöttek, hogy elfojtják a kezdeményezést. Több helyen összecsapások zajlottak, azonban végül a sithek alulmaradtak, kénytelenek voltak határaikat visszább húzni. A Szenátusban azonban úgy vélték, hogy ezzel a függetlenségükkel veszélyeztetik a Köztársaság biztonságát, így végül elkezdtek fokozatosan bevonulni. Ezekből újabb harcok bontakoztak ki, több helyen a zavaros és polgárháborús időszak több évig is eltartott, azonban cadosi győzelmével a Köztársaság teljesen elfoglalta a szektort.

## **A Birodalom kora**

### **Zavaros időszak**

A Köztársaság megszűnése jelentősen felborította a Szektorban addigra már évek óta fennálló rendet. A Galaktikus Birodalom kikiáltása igen heves reakciókat váltott ki, többen félteni kezdték a demokráciát, illetve több helyen is ellenálló mozgalmak szerveződtek.

A korábban meghatározó politikusok most két táborra szakadtak. Létrejött egy Birodalom-párti és egy Köztársaság-párti tömb, mindegyik élén igen tehetséges és befolyásos politikusokkal. Ez a helyzet bár kevesebb mint fél évig állt fent, igencsak meghatározta a szektor arculatát az elkövetkezendő évekre.

A Galaktikus Birodalom coruscanti vezetése úgy ítélte meg, hogy ez a zavaros helyzet tarthatatlanná fog válni ebben az övezetben, így még BBY 19-ben ideküldték Ralf Castillon moffot, hogy állítsa vissza a rendet a Birodalom javára. Ehhez a moff nem kapott sok eszközt, ugyanis a Birodalom legtöbb erőforrásai az ekkoriban még igen erős szeparatisa-maradványok leverését szolgálták. Többnyire fegyver és konfliktusok nélkül kellett megoldania a helyzetet.

### **Castillon rendszere**

Ralf Castillon moff már hamar észrevette, hogy érkezésével sajnálatos módon még jobban összekovácsolta a Köztársaság-párti politikusokat. A Köztársaság-pártiak ugyanis már Castillon érkezése előtt csatlakoztak egy, a Külső Gyűrűben igencsaknagy tekintélyre szert tevő politikai párthoz, az EKGRP-hez (Egyesült Külső Gyűrűi Revolúcionista Párt).

Castillon erre válaszult magához gyűjtötte a Birodalom-pártiakat és szintén saját pártot szervezett. Hogy megbékítse az szektor EKGRP tagjait, így pártját RBF-nek, ReformBirodalmi Frakciónak nevezte el, utalva arra, hogy nyitottak a megoldásra.

A megoldás - Castillon javaslatára - egy közös, független szenátus létrehozása volt a Giator III planétán, mely' hatalommal rendelkezett a Szektorban minden felett. A szektor saját törvénykönyvének megírása után a Giator III független övezetté vált, felszínére még fegyvert sem lehetett hozni. Az addig lakatlan bolygó a szenátusi épület felépítése után egycsapásra az egyik legfontosabb helyszínné vált a Szektor életében.

#### **Első Töréspont és Második Töréspont**

Castillon moff lassan 12 év kormányzás és vezetés után teljesen kiégett és alkalmatlanná vált. Pártjában - az RBF-ben - virágzott a korrupció, ettől pedig az EKGRP képviselői és emberei pontosan tudtak és mindent alaposan dokumentáltak. A Galaktikus Köztársaság visszaállításáért küzdő párt emberei kivárták, ameddig a Lázadó Szövetség elég erős nem lesz ahhoz, hogy támogatni tudják a az EKGRP-t, majd hozzáláttak tervük végrehajtásához.

Az **Első Töréspont során** a Szektor Szenátus elé járultak egy alaptörvény-módosítási csomaggal, amelyet az RBF egyöntetűen elutasított. Mivel az EKGRP számított erre, így ekkor a nyilvánosság elé tárták a felderített korrupciós ügyeket és a korrupt birodalmi szenátorok kilétét. A közfelháborodást pedig csak tovább tetézték azzal, hogy elkezdték Castillon lemondását követelni. Bíztak benne, hogy az ügy védhetetlensége miatt megtörténik a lemondás és a Birodalom eltűnik a Szektorból. Sztrájkokat szerveztek és szabotálták a birodalmi termelést minden eszközzel.

A **Második Töréspont** jelentette azonban Castillon idejének végét. A Birodalmi Szenátus eltávolította a moffot pozíciójából és napokig nem is érkezett semmiféle hír arról, hogy mi lesz a Birodalommal a Szektorban. Ezen fellelkesülve az EKGRP gyorsan kikiáltotta a Galaktikus Köztársaság visszatérését, mint "Szövetség" - utalva ezzel arra, hogy ez az állam a Köztársaság-párti bolygók szövetsége és támogatják a Lázadó Szövetség törekvéseit is. Sajnos azonban az öröm rövid volt, három nappal az állam kikiáltása után már új Birodalmi Vezérkar érkezett az előzőt felváltani.

### **Drageve rendszere**

Ralf Castillon moff alkalmatlansága miatt Coruscant BBY 7-ben új vezérkart jelölt ki a 72-es Szektor vezetésére. A vezetés élére a korábban már bizonyított Dascolt Drageve főadmirálist (kinevezett nagymoffot) állították, oldalán Cathos Ewax ISB igazgatóval és befolyásos cégvezetővel. A Drageve által beiktatott új birodalmi rendszer felszámolta az RBF-en belül uralkodó korrupciót és visszaállította a Birodalom rendjét a totális káosz elkerülése érdekében. Az **Második** **Töréspont** során létrejött létre a Szövetség-nevű Lázadó-szimpatizáns állam létezését végül elismerte és visszaállította a Szektor Szenátus intézményét is. Ekkor került beiktatásra a megválasztás intézménye, miszerint a Szektor Szenátus vezetőit minden évben többször, újra és újra megválasztják.

Vezetése alatt a Birodalom rohamos fejlődésnek indult és a kezdetben jelentéktelen 72-es számú szektor egyre nagyobb figyelmet kapott. Az első évet a rendszer stabilizására szánta, később azonban hozzálátott valódi feladatának beteljesítéséhez.

#### **Birodalmi projektek**

A továbbiakban a helyi birodalmi kormányzás és a coruscanti Birodalmi Főparancsnokság projekteket, illetve hadműveleteket hirdetett, melyek a Birodalom fejlődését és térségben való garantált dominanciáját voltak hivatottak garantálni.

Bár a projektek alapvetően a Birodalom érdekeit szolgálták, a későbbi időszakokban kezdték el a projektek neveit használni, hogy elkülönítsék azokat az időszakokat, amelyekben a Birodalom politkát és taktikát váltott.

* **Ébredés-hadművelet** **- BBY 6-5**

* **Eleva-projekt** **- BBY 4-3**

#### **Eleva II-projekt** **- BBY 2-1**

* **Micor II lerohanása**
* **Szektor Szenátus jelentőségének elvesztése**
* **Új birodalmi vadász bejelentése**

A Szektor saját TIE Phantom projektje.

* **Nared Ostroma**
* **A Haas Consortium bukása**

#### **Contina-projekt** **- BBY 1-**

* **Graf megmentése - kelepce Callestionon**
* **Graf megmentése - A Birodalmi 12-es Adattározó Központ megtámadása és a 17. Flotta szétverése**
* **Újabb szövetségi mentőakció - ABY 1**

A 17. Flotta megtámadásakor csapdába esett Szövetségi tisztek kiszabadítása.

* **Vészterhes időszak - ABY 1-2**

A Slayer-osztag küldetései, Chicri tábornok halála és a Szeparatista Maradványok Tanácsának közbenjárása. Rolltune flottaadmirális halála, illetve Kyran, szövetségi tábornok elfogása és kivégzése.